# Die Schedelsche Weltchronik (deutsch):079

| 078 <<<Vorheriges Blatt | Die Schedelsche Weltchronik Blatt LXXIX | Nächstes Blatt>>> 080 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## LXXVIII verso:

Ptolemous Euergetes deß philadelphi sun der drit Egyptisch konig regiret. xxvi. iar. Dieser hat zu rachsal seiner schwester Beronice. die Anthiochus Galericus vnd sein muter Laodicia des reichs entsetzeten. Siriam Ciliciam. vnnd einen teil Asie zersto$^e$ret vnd vnzallichen rawb dauon gebracht.
Ptolomeus philipator der vierdt Egyptisch konig regiret. xvij. iar. der erslu$^o$g seinen vater vnd erwu$^e$rget seinen bruder. daher heißt er Philipator. vnnd gleich als er lasterlich was in beku$^e$mmerung des rechs. also was er auch faul treg vnnd versewmlich in pflegnus desselben. dafi er ergabe sich auff leiplich wollust, darumb hat ime Antiochus der groß konig Siriw vil stett bedrucket. Als er aber darnach die verlorne ding herwider bracht. vnd Antiochum des reichs berawbet. wo ime das glu$^e$ck darinn gefolget het. do fiele er zu letztin vnkeu$^e$scheit und vermischet sich nach erto$^e$dtung Euridice seins weibs vnder die vnzucht der pu$^e$bischen weiber vnd starb. vnnd ließ einen sun fu$^e$nff iar alt. Die vnzuchtigen weiber warden zu rachsal der erto$^e$dten konigin erhangen. so schickten die von Alexandria gein Rom das sie sich das vnmu$^e$ndigen kinds pflegnus verstu$^e$nden.
Dion syracusanus was ein edeler philozophus. der nach betru$^e$bnus beder Dionisischen wu$^e$etrichey bey der statt syracusy erto$^e$dt ward. dann der fo$^e$rder dionisius vermehelt ime aristomachen des Dyonis schwester, auß der warden ime zwen su$^e$n Dyppaus vnd Nyseus geporn. vnnd auch souil to$^e$xhter. der eine gab er seinen su$^e$n Dionisio. dem er dz reich ließ. vnd die andern dem vetter Dionis. der dann on sein edle gepurt. vnnd on den gu$^o$ten leumu$^o$t seiner elternn sunst auch von der natur vil lo$^e$blicher gu$^o$ter ding. als ein gu$^o$te gelirnige vnnd zu allen ku$^e$nsten geschickte sinnreichigkeit. auch große widrigkeit des leibs. vnd auch vomm vater vil gelaßner erblicher gu$^o$ter empfangen het
Sibilla chimica in wekschen landen geporn mit einem himelfarben klaid beklaidet. mit guldin locken vber die schulttern gebraytet. vnd iung sprach also. In dem ersten antlitz der iunckfrawen wird ausstygen ein iungs iunckfrewlein. mit scho$^e$nem angesicht. mit langen lo$^e$cken. sitzende auff einem gestrewten stu$^o$l. nerende ein kind. gebende ime zeessen sein eygene pru$^e$e ein milch vomm himel gesendet.
Carmeides der philozophus ist der. der von den Athemernn mit dem Diogene zu dem ro$^e$mischen rat gesannd wardt. der was in lernung vnd gedancken also flexßig das er yezuzeiten an dem tisch sitzende sein hannd zum mund zethun vergaße. sunder Melista die er an eins weibs statt bey ime hett laytet im sein hannd zu noturftigen vbungen dann er gepraucher sich des gemu$^e$ts mit dem leben. vnd schine als wer mit eim frembden leib vmgeben. vnnd starb imm hundersten iar seins alters.
Anarimenes der groß redner war des Alexander maister in der redkunst. der die historiam Alexandri beschriben sol haben. Vonn dem sagt Valerius. Als Alexander eins mal auß zorn die stat Lausatum vmbkeren wolt wer imm Anaramenes begegent. den hett Alexander ersehn und gewißt das Anaramenes an ine begeret das er ine desselben nit ge weren wolt. do sprach Anarimenes zu alexandro. Ich bit dich du wo$^e$llest Lausazum zersto$^e$ren Also erlanget er der statt das hayl. vnd dergleichen sol zu Athenis auch beschehen sein.
Sertilia ein Verstalische iunckfraw wardt von verschetzung wegen irer iunckfrawschafft lebendig begraben.
Xenophilus der Pitagoricisch philozophus. auß Calcedonia pirtig. ward auch zu disen zeiten in großem werde gehalten. Dieser ist (als sie sagen) alles menschlichs vngemachs enteu$^e$ßert gewesen. vnd als er. c. vnd fu$^e$nff iar alt wardt do starb er in hohen schein der lere vnd volkomenheit.

## LXXIX recto:

Arichiphilas was ein philozophus von dem sich die fect der Achademier anfieng. dieser hat einen armen und krancken freu$^e$nd der sich doch sor scham nit melden getorst. Als aber das an disen Archiphyilem gelanget. do setzer er immer fu$^e$r seinen freu$^e$nd an beschamunng haymlicher weyse zu hilft zekommen. vnd. leget vnwissend deines freu$^e$nds ime ein sacklein mit gelr vnder sein ku$^e$ssen auff dz sich der geschamig fre$^e$nd solchs gelts mer als eins funds denn als einer gabe gprauchet.
Dise zwen taherren haben mit Alexandro den konig Epyri gestritten.
Emilius het mit den ro$^e$mern wider die Taren tiner gar ein rechten krieg- darin Pirrhus der kriechisch konig den Tarntinernn hilff raichet. derselb krieg werer vber vier iar. zu letzt ward Prrus vberwunden wnnd starb erbermlich. do machten die Tarentiner mit den von Carthago ein pu$^e$ntnus. darauß fiengen Marcus valerius cornius sich die pu$^e$nischen krieg an.
Marcus valerius mit zunamen coruinus wz ein ro$^e$mischer iungling. fu$^e$rtreffliches gemu$^e$ets vnd sunderlicher tugend. nit vneirdiger dann Camillus. dann wiewol er iung was yedoch name er wider einen Gallischen in gro$^e$ße und waffen bru$^e$mbten man einen sunderlichen kampff auff. vnd als er das kampff zyl herfu$^e$rgiemge. vnd nochmals nit hand angelegt do setzet sich alßpald ein rab auff seinen helm. der nach angefangem kampff nye vomm helm Valerij kome. sunder nut aufho$^e$ret die awgen des Gallischen mans mit dem schnabel vnd kloen zeuerletzen. solang bis Valerius seinen widerkempffer mit solcher wundergeschiht erschzocken vberwan de vnd erto$^e$tet. vnd alßpald verschwande der rab. Von dem Valerio der zu namen corninus entstunde.
Emilius hat wider die Tarentiner gekriegt. So hat Curius mit konig Pirrho gestritten. vnd den dritten krieg wider die Epyrotas gefu$^e$rt. vnd Pirrhum geiagt. vnd. rriij$^m$. man zu tod geslagen. dann er sprach. ich mag we der in der steytspitzen vberwunden noch mit gelt gepogen werden. ich wil liber vber die reichen herzschen dann selbs reich sein.
Diß zwen ratheen haben nacheinander geregiret. Geminicus hat die affricos cnd Tarantiner besttritten: so hat Sempronius die Picenter vber wunden. In demselben stryt erzitteret die erd. gleich als ob sie einen grawen het souil menschliches vergßenes plu$^o$ts zeempfahen. dann wiewol die Ro$^e$mer vberwanden so komen ir doch wenig daruon.
Lucius papirius der ro$^e$mer. ein hohberu$^e$mbter kriegs man wardr von dem ro$^e$mischen rat zu einem dictator erwelet. vnd er setzet im Quintum fabium zu einem hawbtman des raysigen gezeugs der name auß befehnus der ro$^e$mischen rats einen krieg wider die Samniter fu$^e$r. Vnlang danach zohe derselb dictator gein Rome. di man sein notturftig was vnd befalhe Quinto Fabio dem hawbtman das er in seinem abwesen mit dem sein den nit treffen solt. Aber nach abscheid des dictators erku$^e$ndigte sich der Fabius durch speher das der feind dachen alle in zerru$^e$dung stunden. demnach wardt Fabius also begirig das er wider die Samniter em slagen anfieng. vnd zu hefftigem streit den pferden die zawm abzohe cns sie gespo$^e$ret vnder die feind lawen ließ. also das ine kein macht widersteen kund. vnd warden (als Plinius setzt) xx$^m$. feind an dem tag erslagen. das ließ Fabius nit an den dictator sunder an den ro$^e$mischen rat gelangen. darumb vrteyler ine der dictator auß zurnn zu der pen des tods das er in seinen abwesen wider sein verpot mit den feinden gestritten het. als aber Fabius zum tod gefu$^e$ret wardt. do wardt er durch groß gunst des volckes vnd der ritterschafft entledigt. vnnd ein solche auffru$^o$r wider den obgenanten Papirium den dictator das er kawm mit dem leben dauon kome. vnd wiewol darnach die Samniter die Ro$^e$mer an einem engen ort besloßen. mit großer slacht ernider legten so haben doch die ro$^e$mer im nachfolgenden iar auß befelhnus eines rats auff anlaytung des obgenanten Papirij dieselben Samniter hurwiderumb vberwunden